ইমাম আয যাহাবি বলেছেন, উম্মে হানি মক্কা বিজয়ের দিন ইসলাম গ্রহণ করেছেন। মক্কা বিজয়ের দিন উম্মে হানির ইসলামের গ্রহণের কথা শুনে তার স্বামী মক্কা থেকে পালিয়ে নাজরানের দিকে চলে যান।] উম্মে হানির ইসলাম গ্রহণের খবর শুনে তাকে তিরস্কার করে তার স্বামী একটি কবিতা রচনাও করেন। কবিতাটি নিম্নরূপঃ

"‘তোমার জীবনের শপথ! আমি ভিরুতার কারণে ও হত্যার ভয়ে মুহাম্মাদ ও তাঁর সঙ্গীদেরকে পৃষ্ঠপ্রদর্শন করে পালিয়ে আসিনি। তবে আমি নিজের বিষয়ে গভীরভাবে চিন্তা করেছি, তাতে বুঝেছি এ যুদ্ধে আমার তীর ও তরবারি যথেষ্ট নয়। আমি আমার সিদ্ধান্তে অটল থেকেছি। কিন্তু যখন আমার অবস্থান সংকীর্ণ হওয়ার ভয় করেছি তখন ফিরে এসেছি যেমন বাঘ তার শাবকের কাছে ফিরে আসে।’"

মক্কা বিজয়ের দিন আল হারিস ইবনে হিশাম ও আবদুল্লাহ ইবনে আবি রাবিয়া উম্মে হানির গৃহে আশ্রয় নেন। আলী এই সংবাদ পেলে তাদের হত্যা করতে উদ্যত হন। উম্মে হানি এ ব্যপারে মুহাম্মাদ এর কাছে অভিযোগ করলে, মুহাম্মাদ বলেন, "তুমি যাকে আশ্রয় দিয়েছো, আমরাও তাকে আশ্রয় দিলাম" ।

মক্কা বিজয়ের পরে উম্মে হানি ও হুবায়রা ইবনে আমরের মধ্যে বিবাহ বিচ্ছেদ ঘটলে মুহাম্মাদ তাকে বিয়ের প্রস্তাব দেন। জবাবে উম্মে হানি বলেন : আল্লাহর কসম! আমি ইসলাম পূর্ব যুগে পছন্দ করতাম,এখনো পছন্দ করি । এখন আমার অনেকগুলো ছোট ছেলে-মেয়ে আছে। আমার ভয় হয় তারা আপনাকে কষ্ট দেবে।

মিরাজের ঘটনা
মক্কা বিজয়ের দিন ও ইসলাম গ্রহণ
নাম ও বংশ পরিচয়
ইসলাম পূর্ব সময়